**Szentendre Város Önkormányzata Képviselő-testületének 55/2022. (XII. 19.) önkormányzati rendelete**

**Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján az alábbi rendeletet alkotja:

**1. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 18. § (3) bekezdése helyébe a következő rendelkezés lép:

„(3) A benyújtott interpellációkat és kérdéseket és az arra adott írásbeli válasszal együtt a képviselő-testület minden tagja megkapja. Az interpelláló vagy kérdező – amennyiben igényli – azt szóban megismételheti, de a benyújtott interpellációtól és kérdéstől szóban eltérni nem lehet. Az interpelláció ismertetésére azon a testületi ülésen van lehetőség, amelyen a képviselő-testület azt tárgyalja. Az interpellációra adott választ az interpelláló választása szerint az interpelláló vagy az interpelláció címzettje ismerteti. Kérdés ismertetésére azon a testületi ülésen van lehetőség, amelyre a képviselő azt benyújtotta.”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 18. § (9) bekezdése helyébe a következő rendelkezés lép:

„(9) A kérdések és interpellációk tárgyalására az ülés végén, az Egyebek napirendi pont tárgyalása előtt kerül sor.”

**2. §**

Ez a rendelet a kihirdetését követő napon lép hatályba.

Szentendre, 2022. december 14.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. december 19-én került kihirdetésre.

**dr. Schramm Gábor**

jegyző